Aleksandr Kolchak

Aleksandr Vasiliyevich Kolchak (), – 7 Februari 1920)} ialah seorang laksamana tentera laut Rusia, penjelajah kutub utara dan ketua Tentera Putih yang anti-komunis semasa Perang Saudara Rusia. Beliau juga adalah seorang pakar periuk api laut dan anggota Persatuan Geografi Rusia.

 Awal Kehidupan dan Kerjaya 

Kolchak dilahirkan di kota St.Petersburg pada tahun 1874 dan adalah anak kepada seorang jeneral mejar yang bertempur dalam Perang Krimea pada 1854. Kolchak menerima pelajarannya dari Kor Kadet Tentera Laut Rusia dan selepas itu berkhidmat di bandar Vladivostok di Rusia Timur. Semasa Perang Rusia-Jepun, beliau dijadikan komandan sebuah bot torpedo dan selepas itu, sebuah pasukan meriam pantai apabila berlakunya Kepungan Port Arthur.

Apabila tercetusnya Perang Dunia Pertama pula, Kolchak berkhidmat sebagai seorang kapten dalam Armada Baltik Rusia dan dinaikkan pangkat selepas kematian komandan angkatan laut itu. Kemudian, dia dijadikan komandan Armada Laut Hitam pada tahun 1916 oleh Maharaja Rusia iaitu Tsar Nicholas II.

 Perang Saudara Rusia